Document ID: /roh_data/filtered/fineweb-2-filterrobots_roh.jsonl.gz/35561

La cunvegna da commerzi regla tut las relaziuns economicas da la Gronda Britannia cun l'Uniun europeica. E quai inclusiv la pestga - in punct ch'è sa mussà sco dira nusch e n las tractativas.
Da principi lubescha quella cunvegna a la Gronda Britannia d'exportar rauba senza dazzi e senza limitaziun sin la fiera da l'UE. Persuenter sto l'insla respectar ils medems standards ecologics, socials e da subvenziuns.
Igl è stà ina via crappusa. Il resultat è dentan bun.
Avon 4 onns e mez ha la Gronda Bretagna decis piz a cup da bandunar l'UE. Da lezzas uras anc sut il prem-minister David Cameron. Sia successura Theresa May ha sinaquai martgadà sur plirs onns ed uss èsi a Boris Johnson da realisar il Brexit da Bumaun.